stanford-oval/wikipedia huggingface dataset:
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ผลการเลือกตั้งแบบแบ่งเขต > เขต 7

เขตเลือกตั้งที่ 7 ประกอบด้วยอำเภอบางบัวทอง (เฉพาะตำบลพิมลราช ตำบลโสนลอย และตำบลบางบัวทอง) และอำเภอไทรน้อย (เฉพาะตำบลไทรน้อยและตำบลคลองขวาง)
ผลการเลือกตั้งล่วงหน้าและนอกราชอาณาจักร เขตเลือกตั้งที่ 7
(57.62%)
ภูดิศ (15.13%)
จำลอง (10.78%)
อื่น ๆ (16.46%)
เขตเลือกตั้งที่ 7 มีทั้งหมด 159 หน่วยเลือกตั้ง โดยเกียรติคุณ ต้นยาง มีจำนวนหน่วยเลือกตั้งที่มีคะแนนนำมากที่สุดถึง 138 หน่วยเลือกตั้ง รองลงมาคือ สมศักดิ์ ด้วงโสน 10 หน่วยเลือกตั้ง วิเชียร เจริญนนทสิทธิ์ 7 หน่วยเลือกตั้ง และทศพล เพ็งส้ม 3 หน่วยเลือกตั้ง แต่มีหนึ่งหน่วยเลือกตั้งที่มีคะแนนเสมอกัน คือ หน่วยเลือกตั้งที่ 3 ท้องที่เทศบาลตำบลไทรน้อย ซึ่งเกียรติคุณและสมศักดิ์ได้คะแนนเสมอกัน
| ผลการเลือกตั้งสมาชิกสภาผู้แทนราษฎรจังหวัดนนทบุรี เขต 7> พรรค | ผลการเลือกตั้งสมาชิกสภาผู้แทนราษฎรจังหวัดนนทบุรี เขต 7> พรรค | ผลการเลือกตั้งสมาชิกสภาผู้แทนราษฎรจังหวัดนนทบุรี เขต 7> ผู้สมัคร | ผลการเลือกตั้งสมาชิกสภาผู้แทนราษฎรจังหวัดนนทบุรี เขต 7> คะแนนเสียง | ผลการเลือกตั้งสมาชิกสภาผู้แทนราษฎรจังหวัดนนทบุรี เขต 7> % | ผลการเลือกตั้งสมาชิกสภาผู้แทนราษฎรจังหวัดนนทบุรี เขต 7> ± |
| --- | --- | --- | --- | --- | --- |
|  | ก้าวไกล | เกียรติคุณ ต้นยาง (7) | 41,356 | 41.37 | – |
|  | เพื่อไทย   | ภูดิศ นนทพิมลชัย (8) | 16,098 | 16.10 | – |
|  | ภูมิใจไทย   | วิเชียร เจริญนนทสิทธิ์ (9) | 12,854 | 12.86 | – |
|  | ประชาธิปัตย์   | สมศักดิ์ ด้วงโสน (6) | 11,299 | 11.30 | – |
|  | รวมไทยสร้างชาติ   | จำลอง ช่วยรอด (2) | 10,679 | 10.68 | –9.56 |
|  | พลังประชารัฐ   | ทศพล เพ็งส้ม (1)✔ | 5,567 | 5.57 | –19.95 |
|  | ชาติพัฒนากล้า | มลฤดี ปุริเส (3) | 880 | 0.88 | – |
|  | เสรีรวมไทย   | เดชาวัจน์ รดีฉัตรภิรมย์ (5) | 748 | 0.74 | – |
|  | ทางเลือกใหม่  | ประดิษฐ์ แน่วแน่ (4) | 236 | 0.23 | – |
|  | ไทยภักดี | กิตติมา เลิศสกุลทอง (10) | 227 | 0.22 | – |
| ผลรวม | ผลรวม | ผลรวม | 99,944 | 100.00 | — |

| บัตรดี | บัตรดี | บัตรดี | 99,944 | 94.60 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 3,354 | 3.17 | – |
| บัตรเสีย | บัตรเสีย | บัตรเสีย | 2,356 | 2.23 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 105,655 | 78.53 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 134,546 | 100.00 | — |
: ก้าวไกล ได้ที่นั่งจาก เพื่อไทย  
| ผู้สมัคร | จำนวนหน่วยเลือกตั้งที่ชนะ> เทศบาลเมืองพิมลราช | จำนวนหน่วยเลือกตั้งที่ชนะ> เทศบาลเมืองบางบัวทอง | จำนวนหน่วยเลือกตั้งที่ชนะ> เทศบาลเมืองใหม่บางบัวทอง | จำนวนหน่วยเลือกตั้งที่ชนะ> เทศบาลตำบลไทรน้อย | จำนวนหน่วยเลือกตั้งที่ชนะ> อบต.ไทรน้อย | จำนวนหน่วยเลือกตั้งที่ชนะ> อบต.คลองขวาง | รวม | ร้อยละ |
| --- | --- | --- | --- | --- | --- | --- | --- | --- |
| เกียรติคุณ | 44 | 19 | 48 |  | 24 | 3 | 138 | 86.79 |
| สมศักดิ์ |  |  | 2 | 2 | 3 | 3 | 10 | 6.29 |
| วิเชียร | 1 | 1 | 5 |  |  |  | 7 | 4.40 |
| ทศพล | 1 | 2 |  |  |  |  | 3 | 1.89 |
| เสมอ |  |  |  | 1 |  |  | 1 | 0.63 |
| รวม | 46 | 22 | 55 | 3 | 27 | 6 | 159 | 100.00 |
ผลการเลือกตั้งแบบแบ่งเขต > เขต 8

เขตเลือกตั้งที่ 8 ประกอบด้วยอำเภอไทรน้อย (ยกเว้นตำบลไทรน้อยและตำบลคลองขวาง) และอำเภอบางบัวทอง (เฉพาะตำบลบางคูรัด ตำบลบางรักพัฒนา และตำบลบางรักใหญ่)
ผลการเลือกตั้งล่วงหน้าและนอกราชอาณาจักร เขตเลือกตั้งที่ 8
(59.14%)
ภณณัฏฐ์ (16.05%)
สิริภิญญ์ (11.69%)
อื่น ๆ (13.12%)
| ผลการเลือกตั้งสมาชิกสภาผู้แทนราษฎรจังหวัดนนทบุรี เขต 8> พรรค | ผลการเลือกตั้งสมาชิกสภาผู้แทนราษฎรจังหวัดนนทบุรี เขต 8> พรรค | ผลการเลือกตั้งสมาชิกสภาผู้แทนราษฎรจังหวัดนนทบุรี เขต 8> ผู้สมัคร | ผลการเลือกตั้งสมาชิกสภาผู้แทนราษฎรจังหวัดนนทบุรี เขต 8> คะแนนเสียง | ผลการเลือกตั้งสมาชิกสภาผู้แทนราษฎรจังหวัดนนทบุรี เขต 8> % | ผลการเลือกตั้งสมาชิกสภาผู้แทนราษฎรจังหวัดนนทบุรี เขต 8> ± |
| --- | --- | --- | --- | --- | --- |
|  | ก้าวไกล | นนท์ ไพศาลลิ้มเจริญกิจ (3) | 41,734 | 43.37 | – |
|  | เพื่อไทย   | ภณณัฏฐ์ ศรีอินทร์สุทธิ์ (4)* | 24,335 | 25.29 | –3.32 |
|  | ภูมิใจไทย   | วันชัย เจริญนนทสิทธิ์ (6)* | 14,090 | 14.64 | –11.49 |
|  | รวมไทยสร้างชาติ   | สิริภิญญ์ อินทรประเสริฐ (2) | 11,475 | 11.92 | +11.08 |
|  | ประชาธิปัตย์   | สมภพ อุมะวิชนี (7) | 1,868 | 1.94 | – |
|  | ไทยสร้างไทย | สุธี ทองสวัสดิ์ (1) | 1,049 | 1.09 | – |
|  | เสรีรวมไทย   | พิศิษฐ์ ทิมดี (5) | 918 | 0.95 | – |
|  | พลังประชารัฐ   | ปราโมทย์ พันธุเกตุ (11) | 469 | 0.48 | –25.03 |
|  | ไทยภักดี | เฉลิมเกียรติ พ่วงฉิม (10) | 283 | 0.29 | – |
|  | ทางเลือกใหม่  | สิบตำรวจโท สมชาย ศรีเย็น (8)† | – | – | – |
|  | พลังสังคม  | รัฐศิลป์ นลินธนาพัฒน์ (9)† | – | – | – |
| ผลรวม | ผลรวม | ผลรวม | 96,221 | 100.00 | — |

| บัตรดี | บัตรดี | บัตรดี | 96,221 | 93.25 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 3,895 | 3.77 | – |
| บัตรเสีย | บัตรเสีย | บัตรเสีย | 3,080 | 2.98 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 103,196 | 78.10 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 132,133 | 100.00 | — |
: ก้าวไกล ได้ที่นั่งจาก เพื่อไทย
เชิงอรรถ

↑  จำนวนที่นั่งเดิมของพรรคก้าวไกล เปรียบเทียบจากจำนวนที่นั่งที่พรรคอนาคตใหม่เคยได้รับ
↑  ในการเลือกตั้ง พ.ศ. 2562 ประยุทธ์เป็นผู้ที่พรรคพลังประชารัฐเสนอชื่อให้เป็นนายกรัฐมนตรี แต่เขามิได้เป็นสมาชิกพรรคดังกล่าว ต่อมาในปี พ.ศ. 2566 เขาได้สมัครเป็นสมาชิกพรรครวมไทยสร้างชาติ
↑  ถูกตัดสิทธิ์การสมัครเนื่องจากมีคุณสมบัติต้องห้ามตามมาตรา 35 (2)
↑  ถูกตัดสิทธิ์การสมัครเนื่องจากมีคุณสมบัติต้องห้ามตามมาตรา 35 (2)
↑  ได้สมัครรับเลือกตั้งแทนจำลอง ขำสา ผู้สมัครเดิมซึ่งถอนการรับสมัครรับเลือกตั้ง
↑  ถูกตัดสิทธิ์การสมัครเนื่องจากมีคุณสมบัติต้องห้ามตามมาตรา 35 (2)
↑  ถูกตัดสิทธิ์การสมัครเนื่องจากมีคุณสมบัติต้องห้ามตามมาตรา 35 (2)
ดูเพิ่ม

จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
สมาชิกสภาผู้แทนราษฎรจังหวัดนนทบุรี
ผลการเลือกตั้งเขตเลือกตั้งที่ 1 ตามตำบล
สุรพันธ์:      40–50%
ผลการเลือกตั้งเขตเลือกตั้งที่ 2 ตามตำบล
ปัญญารัตน์:      30–40%      40–50%

      ข้อมูลไม่สมบูรณ์
ผลการเลือกตั้งเขตเลือกตั้งที่ 3 ตามตำบล 
 อนุสรณ์:      40–50%

 พงษ์ศักดิ์:      40–50%

      ข้อมูลไม่สมบูรณ์
ผลการเลือกตั้งเขตเลือกตั้งที่ 4 ตามตำบล
นพดล:      30–40%      40–50%
ผลการเลือกตั้งเขตเลือกตั้งที่ 5 ตามตำบล 
 ปรีติ:      30–40%      40–50%      50% ขึ้นไป
ผลการเลือกตั้งเขตเลือกตั้งที่ 6 ตามตำบล 
 คุณากร:      40–50%      50% ขึ้นไป

 ณัฐวัฒน์:      40–50%
ผลการเลือกตั้งเขตเลือกตั้งที่ 7 ตามตำบล 
เกียรติคุณ:      30–40%      40–50%
ผลการเลือกตั้งเขตเลือกตั้งที่ 8 ตามตำบล 
นนท์:      30–40%      40–50% 
ภณณัฏฐ์:      30–40%      40–50%      50% ขึ้นไป
แผลเก่า (ภาพยนตร์ พ.ศ. 2520)

| แผลเก่า |
| --- | --- |
นันทนา เงากระจ่าง จากภาพยนตร์เรื่อง "แผลเก่า"
กำกับ: เชิด ทรงศรี
ผู้ช่วยผู้กำกับ: ยุทธนา มุกดาสนิท
บทภาพยนตร์: รพีพร (สุวัฒน์ วรดิลก) ธม ธาตรี (เชิด ทรงศรี)
สร้างจาก: แผลเก่า โดย ไม้ เมืองเดิม
อำนวยการสร้าง: ธมจันท์ ธันยฉัตร
นักแสดงนำ: สรพงศ์ ชาตรี นันทนา เงากระจ่าง ส. อาสนจินดา สุพรรณ บูรณะพิมพ์ เศรษฐา ศิระฉายา ศรินทิพย์ ศิริวรรณ สุวิน สว่างรัตน์ กิตติ ดัสกร ชลิต เฟื่องอารมย์ กำพล อุมาแมน
กำกับภาพ: กวี เกียรตินันท์ โสภณ เจนพานิช สุทัศน์ บุรีภักดี สมชัย ลีลานุรักษ์
ดนตรีประกอบ: เสรี หวังในธรรม
บริษัทผู้สร้าง: เชิดไชยภาพยนตร์  
ผู้จัดจำหน่าย: สหมงคลฟิล์ม
วันฉาย: 24 ธันวาคม 2520
ความยาว: 130 นาที
ประเทศ:  ไทย
ภาษา: ไทย
ทำเงิน: 13 ล้านบาท
ข้อมูลจาก IMDb
แผลเก่า เป็นภาพยนตร์ไทยแนวรักชีวิต ที่ออกฉายเมื่อปี พ.ศ. 2520 เป็นภาพยนตร์ฟิล์ม 70 มม.สีอีสต์แมน เสียงพากย์ในฟิล์ม กำกับโดยเชิด ทรงศรี สร้างจากนวนิยายชื่อเดียวกันของ ไม้ เมืองเดิม หรือก้าน พึ่งบุญ ณ อยุธยา นำแสดงโดยสรพงศ์ ชาตรี และนันทนา เงากระจ่าง รับบทชาวนา 2 คนในชนบทของประเทศไทย ในเรื่องราวความสัมพันธ์แสนโรแมนติกที่น่าเศร้า โปสเตอร์ของภาพยนตร์เรื่องนี้ออกแบบโดยช่วง มูลพินิจ และใช้คำโฆษณาหนังว่า "เราจักสำแดงความเป็นไทยต่อโลก" ในช่วงแรกเนื่องจากเป็นภาพยนตร์แนวย้อนยุค ในขณะที่ผู้สร้างส่วนใหญ่นิยมสร้างภาพยนตร์ร่วมสมัย จึงไม่มีตัวแทนจำหน่ายหรือสายหนังรายใดสนใจเลย แต่เมื่อออกฉายปรากฏว่าเป็นที่นิยม
ภาพยนตร์เรื่องนี้เป็น 1 ในภาพยนตร์ที่ทำรายได้สูงสุดในบ็อกซ์ออฟฟิศในช่วงเวลาที่ออกฉาย โดยทำรายได้ 13 ล้านบาท ซึ่งถือเป็นสถิติในขณะนั้น และภาพยนตร์ได้รับรางวัลพระสุรัสวดี สาขาบทประพันธ์ยอดเยี่ยมและรางวัลเครื่องแต่งกายและแต่งหน้ายอดเยี่ยม รวมทั้งโล่เกียรติยศภาพยนตร์ที่เชิดชูเอกลักษณ์ไทยยอดเยี่ยมจากพลเอกเกรียงศักดิ์ ชมะนันทน์ นายกรัฐมนตรีในขณะนั้น
ภาพยนตร์เรื่องนี้ได้รับการแปลงเป็นดิจิทัลและบูรณะโดยหอภาพยนตร์ (องค์การมหาชน) และออกฉายอีกครั้งในเดือนตุลาคม 2561
เนื้อเรื่อง

ในปี 2479 ที่ทุ่งบางกะปิ ขณะนั้นไม่มีอะไรนอกจากนาข้าวและหมู่บ้านเกษตรกรรมเล็ก ๆ ขวัญ (สรพงศ์) และเรียม (นันทนา) เป็นบุตรชายและบุตรสาวของผู้ใหญ่เขียน (ส.อาสนจินดา) และกำนันเรือง ที่เป็นคู่อริกันพวกเขาทั้งสองปลูกข้าวในนาพร้อมกับควายของพวกเขา เรียมไม่ชอบการเกี้ยวพาราสีของขวัญ แต่ขวัญ ชายหนุ่มร่าเริงที่ชอบร้องเพลงและเป่าขลุ่ยไม้ไผ่ก็ไม่สนใจ ขวัญสาบานต่อหน้าศาลเจ้าพ่อไทรริมฝั่งแม่น้ำว่าจะรักและซื่อสัตย์ต่อเรียมตลอดไป
กำนันเรือง (สุวิน) พ่อของเรียมไม่เห็นด้วยกับความสัมพันธ์นี้ เขาอยากให้เรียมแต่งงานกับจ้อย (เศรษฐา) ลูกชายเศรษฐีในท้องถิ่น ตาเรือง เริญ (กิตติ) พี่ชายเรียม จ้อย และคนอื่น ๆ ออกตามหาขวัญและเรียม การต่อสู้ด้วยดาบช่วงสั้น ๆ เกิดขึ้น และขวัญก็ถูกดาบฟันโดยเริญ บาดแผลที่ด้านข้างศีรษะของขวัญในที่สุดก็กลายเป็นแผลเป็นที่เห็นได้ชัดเจน ซึ่งขวัญบอกว่าเป็นเครื่องหมายแสดงความรักที่เขามีต่อเรียม
ที่บ้าน เรียมถูกล่ามโซ่ไว้ในห้องเก็บของตามคำสั่งของตาเรือง ตาเรืองจึงตัดสินใจส่งเรียมไปที่กรุงเทพฯ ซึ่งเธอถูกขายไปเป็นคนใช้ให้กับคุณนายทองคำ (สุพรรณ) เจ้าหนี้ผู้ถือโฉนดที่ดินของเรือง เมื่อคุณนายทองคำเห็นหน้าเรียมก็รู้สึกประทับใจกับความคล้ายคลึงของเรียมกับโฉมยงลูกสาวที่เสียชีวิตไปแล้ว แทนที่จะทำงานเป็นคนรับใช้ เรียมกลับกลายเป็นลูกสาวบุญธรรมของคุณนายทองคำ ซึ่งมอบเสื้อผ้าสไตล์ตะวันตกให้กับเรียมและแนะนำให้เธอรู้จักกับสังคมชั้นสูงในกรุงเทพฯ รวมถึงสมชาย (ชลิต) ลูกชายของเศรษฐีผู้มั่งคั่ง
ขวัญเริ่มหมดหวัง ผู้ใหญ่เขียนผู้เป็นพ่อจึงชวนขวัญบวชเพื่อชะล้างโชคร้าย ขวัญไปดื่มน้ำแล้วเห็นเลือดอยู่ในหม้อน้ำ จากนั้นเขาก็ทรุดตัวลงและขอโทษพ่อของเขาที่เนรคุณ และสัญญาว่าจะบวชในวันรุ่งขึ้น "ถ้ายังมีชีวิตอยู่"
หลังจากได้ยินว่า เริ่ม (ศรินทิพย์) แม่ของเธอใกล้จะตาย เรียมก็กลับมาบ้านโดยเรือของสมชาย เรียมมาเห็นแม่ตายและจัดงานศพขึ้น ขวัญมาไว้อาลัยเป็นครั้งสุดท้าย และเรียมตกลงที่จะพบเขาในวันรุ่งขึ้นตอนเที่ยงที่ศาลเจ้าพ่อไทร
วันรุ่งขึ้น ขวัญจุดไฟเผาเรือของสมชายเพื่อป้องกันไม่ให้เรียมจากไปโดยไม่ได้พบเขา ขวัญถูกสมชาย กำนันเรือง และเริญตามล่า สมชายพบขวัญและใช้ปืนพกยิงเข้าที่หน้าอก ขวัญที่บาดเจ็บสาหัสว่ายน้ำไปยังศาลเจ้าพ่อไทรก่อนที่จะฝากให้เจ้าพ่อไทรช่วยดูแลคุ้มครองพ่อและแทงตัวเองตาย เรียมจึงกระโดดลงน้ำและว่ายตามไปคว้ามีดจากมือขวัญแทงตัวเองตายพร้อมกับรักแท้ของเธอที่หน้าศาลเจ้าพ่อไทร
นักแสดง

สรพงศ์ ชาตรี รับบท ไอ้ขวัญ
นันทนา เงากระจ่าง รับบท เรียม
ส. อาสนจินดา รับบท ผู้ใหญ่เขียน (พ่อขวัญ)
สุพรรณ บูรณพิมพ์ รับบท คุณนายทองคำ
ศรินทิพย์ ศิริวรรณ รับบท แม่เริ่ม (แม่เรียม)
เศรษฐา ศิระฉายา รับบท จ้อย
กิตติ ดัสกร รับบท เริญ
สุวิน สว่างรัตน์ รับบท กำนันเรือง (พ่อเรียม)
ชลิต เฟื่องอารมย์ รับบท สมชาย
เพลงประกอบ

| ลำดับ | ชื่อเพลง | เนื้อเพลง | ขับร้องโดย | ยาว |
| --- | --- | --- | --- | --- |
| 1. | "ขวัญเรียม" | พรานบูรพ์ (จวงจันทร์ จันทร์คณา) | ผ่องศรี วรนุช |   |
| 2. | "สั่งเรียม" | พรานบูรพ์ (จวงจันทร์ จันทร์คณา) | ไพรวัลย์ ลูกเพชร, ผ่องศรี วรนุช |   |
| 3. | "เคียงเรียม" | พรานบูรพ์ (จวงจันทร์ จันทร์คณา) | ไพรวัลย์ ลูกเพชร |   |
| 4. | "แสนแสบ" | ชาลี อินทรวิจิตร | ไพรวัลย์ ลูกเพชร |   |
| 5. | "ลำนำแผลเก่า" | ธม ธาตรี (เชิด ทรงศรี) | ไพรวัลย์ ลูกเพชร |   |
| 6. | "เพลงเหย่อง" |   | ร้องหมู่ |   |
| 7. | "ลำนำแผลเก่า" | ธม ธาตรี (เชิด ทรงศรี) | ทนงศักดิ์ ภักดีเทวา |   |
| 8. | "เคียงเรียม" | พรานบูรพ์ (จวงจันทร์ จันทร์คณา) | ทนงศักดิ์ ภักดีเทวา |   |
| 9. | "วอลท์ซปลื้มจิต" | พรานบูรพ์ (จวงจันทร์ จันทร์คณา) | ประทุม ประทีปะเสน |   |
| 10. | "กุหลาบเขียว" |   | สวลี ผกาพันธุ์ |   |
รางวัลและเกียรติคุณ

พ.ศ. 2520 - ได้รับรางวัลพระสุรัสวดี สาขาบทประพันธ์ยอดเยี่ยมและรางวัลเครื่องแต่งกายและแต่งหน้ายอดเยี่ยมจากการประกวดในประเทศ รวมทั้งโล่เกียรติยศภาพยนตร์ที่เชิดชูเอกลักษณ์ไทยยอดเยี่ยมจากพลเอกเกรียงศักดิ์ ชมะนันทน์ นายกรัฐมนตรีในขณะนั้น
พ.ศ. 2524 - ได้รับรางวัลกรังด์ปรีซ์จากการประกวดภาพยนตร์ในงาน Festival des 3 Continents เมืองน็องต์ ประเทศฝรั่งเศส
พ.ศ. 2541 - ได้รับเลือกจากหอภาพยนตร์และโทรทัศน์แห่งชาติของประเทศอังกฤษ (National Film and Television Archive) ร่วมกับนิตยสาร Sight and Sound ของสถาบันภาพยนตร์อังกฤษ (British Film Institute) และผู้กำกับภาพยนตร์และนักวิจารณ์ภาพยนตร์จากทั่วโลก ให้เป็น 1 ใน 360 ภาพยนตร์คลาสสิคของโลก โดยมีการประกาศผลเมื่อเดือนธันวาคม พ.ศ. 2544
พ.ศ. 2548 - หอภาพยนตร์แห่งชาติ จัดตั้งโครงการ 100 ภาพยนตร์ไทยที่คนไทยควรดู ได้รับคัดเลือกให้เป็น 1 ใน 100 ภาพยนตร์ไทยที่คนไทยควรดู โดยจัดฉายวันที่ 1 กรกฎาคม พ.ศ. 2548 พร้อมกับภาพยนตร์เรื่องอื่นๆ ในโครงการ
พ.ศ. 2550 - มูลนิธิหนังไทยร่วมกับหอภาพยนตร์แห่งชาติ นำผลงานภาพยนตร์ของเชิด ทรงศรี จำนวน 5 เรื่อง รวมทั้งแผลเก่า มาจัดฉายอีกครั้งในระหว่างวันที่ 21 – 30 กันยายน พ.ศ. 2550 เพื่อนำรายได้ไปจัดสร้างประติมากรรมขนาดเท่าตัวจริงของเชิด ทรงศรี เพื่อจัดแสดงที่พิพิธภัณฑ์ภาพยนตร์ไทย หอภาพยนตร์แห่งชาติ ศาลายา
พ.ศ. 2554 - ภาพยนตร์เรื่องนี้ได้รับคัดเลือกให้เป็นภาพยนตร์ไทย 1 ในจำนวน 25 เรื่องที่ได้ประกาศขึ้นทะเบียนมรดกภาพยนตร์ของชาติ โดยหอภาพยนตร์ (องค์การมหาชน)
พ.ศ. 2561 - หอภาพยนตร์ (องค์การมหาชน) ได้นำภาพยนตร์เรื่องนี้กลับมาฉายอีกครั้งในโครงการ "ทึ่ง....หนังโลก" ฉายในวันพฤหัสบดีที่ 20 กันยายน 2561 เวลา 20.00 น. ที่โรงภาพยนตร์สกาล่า ฉายด้วยระบบดิจิตอล DCP โดยหอภาพยนตร์ฯทำการบูรณะร่วมกับแลปฟิล์มที่ประเทศอิตาลี โดยต้นฉบับหนังดังกล่าว มาจากฟิล์มเนกาทีฟของคุณเชิดทรงศรี ซึ่งเคยมอบให้กับหอภาพยนตร์ตั้งแต่ปี 2531
ดูเพิ่ม

แผลเก่า (ภาพยนตร์ พ.ศ. 2557)
ไป๋ เซียวหม่า

ไป๋ เซียวหม่า (จีน: 白驍馬; เกิดวันที่ 7 พฤษภาคม ค.ศ. 1986) เดิมชื่อ ไป๋ หมินเจี๋ย เป็นนักแบดมินตันชาวไต้หวัน เธอเข้าแข่งขันในเอเชียนเกมส์ 2006, 2010 และ 2014 เธอเป็นตัวแทนสหรัฐตอนเปิดตัวใน 2023 BWF World Senior Championships ที่ช็อนจู ประเทศเกาหลีใต้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Pai Hsiao-ma
ไป๋ เซียวหม่า ที่ BWFbadminton.com (ในภาษาอังกฤษ)
ไป๋ เซียวหม่า ที่ BWF.tournamentsoftware.com (ในภาษาอังกฤษ) (alternate link)
วัดสระเกศราชวรมหาวิหาร

| วัดสระเกศราชวรมหาวิหาร |
| --- | --- |
ภูเขาทอง วัดสระเกศ

ชื่อสามัญ: วัดสระเกศ
ที่ตั้ง: ริมคลองมหานาคและคลองรอบกรุง แขวงบ้านบาตร เขตป้อมปราบศัตรูพ่าย กรุงเทพมหานคร 10100
ประเภท: พระอารามหลวงชั้นโท ชนิดราชวรมหาวิหาร
นิกาย: เถรวาท มหานิกาย
พระพุทธรูปสำคัญ: พระพุทธมงคลชินสีห์วชิรมุนี พระอัฏฐารสศรีสุคตทศพลญาณบพิตร หลวงพ่อดุสิต
เจ้าอาวาส: พระพรหมสิทธิ (ธงชัย สุขญาโณ)
จุดสนใจ: สักการะพระบรมสารีริกธาตุบนบรมบรรพต
 สถานีย่อยพระพุทธศาสนา
วัดสระเกศ เป็นพระอารามหลวงชั้นโท ชนิดราชวรมหาวิหาร ตั้งอยู่ริมคลองมหานาค เขตป้อมปราบศัตรูพ่าย มีจุดเด่นคือ พระบรมบรรพต
ประวัติ

วัดสระเกศ เป็นวัดโบราณในสมัยกรุงศรีอยุธยา เดิมชื่อวัดสะแก พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้ปฏิสังขรณ์และขุดคลองรอบพระอาราม แล้วพระราชทานนามใหม่ว่า วัดสระเกศ ซึ่งแปลว่า ชำระพระเกศา เนื่องจากเคยประทับทำพิธีพระกระยาสนาน เมื่อเสด็จกรีธาทัพกลับจากกัมพูชามาปราบจลาจลในกรุงธนบุรี และเสด็จขึ้นเถลิงถวัลยราชสมบัติใน พ.ศ. 2325 มูลเหตุที่พระบาทสมเด็จพระพุทธยอดฟ้าจุฬาโลกมหาราชพระราชทานเปลี่ยนชื่อวัดสะแก เป็นวัดสระเกศนี้ มีหลักฐานที่ควรอ้างถึงคือ พระราชวิจารณ์ในพระบาทสมเด็จพระจุลจอมเกล้าเจ้าอยู่หัว เรื่องจดหมายเหตุความทรงจำของพระเจ้าไปยิกาเธอ กรมหลวงนรินทรเทวีข้อ 11 ว่า "รับสั่งพระโองการ ตรัสวัดสะแกเรียกวัดสระเกศแล้วบูรณปฏิสังขรณ์ เห็นควร ที่ต้นทางเสด็จพระนคร" ทรงพระราชวิจารณ์ไว้ว่า "ปฏิสังขรณ์วัดสะแกและเปลี่ยนชื่อเป็น วัดสระเกศ เอามากล่าวปนกับวัดโพธิ์เพราะเป็นต้นทางที่เสด็จเข้ามาพระนคร มีคำเล่า ๆ กันว่า เสด็จเข้าโขลนทวารสรงพระมุธาภิเษกตามประเพณีกลับจากทางไกลที่ วัดสะแก จึงเปลี่ยนนามว่า วัดสระเกศ"
ในสมัยพระบาทสมเด็จพระนั่งเกล้าเจ้าอยู่หัวโปรดเกล้าฯ ให้บูรณะและสร้างพระบรมบรรพตหรือภูเขาทอง ทรงกำหนดให้เป็นพระปรางค์มีฐานย่อมุมไม้สิบสอง แต่สร้างไม่สำเร็จในรัชกาล เมื่อถึงสมัยพระบาทสมเด็จพระจอมเกล้าเจ้าอยู่หัว จึงทรงให้เปลี่ยนแบบเป็นภูเขาก่อพระเจดีย์ไว้บนยอด เป็นที่ประดิษฐานพระบรมสารีริกธาตุ การก่อสร้างแล้วเสร็จในรัชสมัยพระบาทสมเด็จพระจุลจอมเกล้าเจ้าอยู่หัว ได้รับพระราชทานนามว่า "สุวรรณบรรพต" มีความสูง 77 เมตร บนยอดสุวรรณบรรพตเป็นที่ตั้งของพระเจดีย์บรรจุพระบรมสารีริกธาตุที่ขุดค้นพบที่เมืองกบิลพัสดุ์ และพิสูจน์ได้ว่าเป็นของพระสมณโคดมซึ่งเป็นส่วนแบ่งของพระราชวงศ์ศากยราชเพราะมีคำจารึกอยู่
พระอุโบสถ

พระอุโบสถตั้งอยู่ด้านหน้าวัด มีระเบียงคดรอบ มีพระเจดีย์รายอยู่ภายนอกรอบระเบียงคด ภายในระเบียงคดมีพระพุทธรูปประดิษฐานเรียงอยู่เต็มพระระเบียงทั้ง 4 ด้าน มีจำนวนทั้งหมด 163 องค์ ประดิษฐานมาตั้งแต่สมัยรัชกาลที่ 3
ลักษณะอาคารพระอุโบสถ เป็นอาคารขนาดใหญ่ รูปแบบสถาปัตยกรรมไทยประเพณี คือ มีเครื่องลำยอง ช่อฟ้า ใบระกา หางหงษ์ นาคสะดุ้ง แต่มีเสาพาไลรับหลังคาภายนอกที่มีขนาดใหญ่ทรงสี่เหลี่ยมตันไม่ย่อมุม ไม่มีคันทวยซึ่งพบมากในสถาปัตยกรรมแบบพระราชนิยมในรัชกาลที่ 3 สันนิษฐานว่าได้รับการบูรณะครั้งใหญ่ในรัชกาลที่ 3 หลังคามีหลังคาซ้อน 3 ซ้อน มีตับหลังคา 3 ตับ มุขหน้า-หลัง มีหลังคาปีกนกใต้หน้าบันถัดลงมาเป็นหลังคากันสาด หน้าบันเป็นรูปแกะสลักไม้ปิดทองประดับกระจกรูปพระนารายณ์ทรงครุฑ
ภายในพระอุโบสถ เป็นที่ประดิษฐานพระประธานปางสมาธิ ซึ่งเป็นพระปั้นปิดทองที่ใหญ่โตพร้อมด้วยความงามสมพุทธลักษณะองค์หนึ่งในกรุงเทพมหานคร เดิมไม่มีพระนาม ต่อมาปี พ.ศ. 2565 เนื่องในวาระสถาปนากรุงรัตนโกสินทร์ 240 ปี จึงได้รับพระราชทานนามว่า "พระพุทธมงคลชินสีห์วชิรมุนี" เล่ากันว่าเป็นการปั้นหุ้มพระประธานองค์เดิมของวัดซึ่งดูเล็กเกินไป ไม่สมกับความใหญ่โตของพระอุโบสถ
และมีภาพจิตรกรรมฝาผนังที่เขียนครั้งแรกในสมัยรัชกาลที่ 3 แล้วทำการปฏิสังขรณ์ในสมัยรัชกาลที่ 7 ที่ฝาผนังด้านใน สองด้านเบื้องล่างเป็นภาพทศชาติ ด้านบนเป็นภาพเทวดาและท้าวจตุโลกบาล ด้านหน้าเป็นภาพมารวิชัย ส่วนด้านหลังพระประธานเป็นภาพไตรภูมิ คือสวรรค์ มนุษย์ และนรก
พระพุทธรูปสำคัญภายในวัด

พระพุทธมงคลชินสีห์วชิรมุนี พระประธานในพระอุโบสถ
พระอัฏฐารสศรีสุคตทศพลญาณบพิตร พระประธานในพระวิหาร
หลวงพ่อดุสิต
หลวงพ่อดำ
หลวงพ่อโต
แร้งวัดสระเกศ

ในสมัยพระบาทสมเด็จพระพุทธเลิศหล้านภาลัย พ.ศ. 2363 เกิดโรคห่า (อหิวาตกโรค) ระบาดอย่างหนัก ในกรุงเทพมหานคร ขณะนั้น ยังไม่มีวิธีรักษา และรู้จักการป้องกัน พระบาทสมเด็จพระพุทธเลิศหล้านภาลัยจึงทรงใช้วิธีให้กำลังใจ โปรดฯ ให้ตั้งพิธีขับไล่โรคนี้ขึ้น เรียกว่า "พิธีอาพาธพินาศ" โดยจัดขึ้นที่พระที่นั่งดุสิตมหาปราสาท มีการยิงปืนใหญ่รอบพระนครตลอดคืน อัญเชิญพระแก้วมรกต และพระบรมสารีริกธาตุออกแห่ มีพระราชาคณะโปรยพระพุทธมนต์ตลอดทาง ทรงทำบุญเลี้ยงพระ โปรดให้ปล่อยปลาปล่อยสัตว์ และประกาศไม่ให้ประชาชนฆ่าสัตว์ตัดชีวิต อยู่กันแต่ในบ้าน กระนั้นก็ยังมีคนตายเพราะอหิวาตกโรคประมาณ 3 หมื่นคน ศพกองอยู่ตามวัดเป็นภูเขาเลากา เพราะฝังและเผาไม่ทัน บ้างก็แอบเอาศพทิ้งลงในแม่น้ำลำคลองในเวลากลางคืน จึงมีศพลอยเกลื่อนกลาดไปหมด ประชาชนต่างอพยพหนีออกไปจากเมืองด้วยความกลัว พระสงฆ์ทิ้งวัด งานของราชการ และธุรกิจทั้งหลายต้องหยุดชะงัก เพราะผู้คนถ้าไม่หนีไปก็มีภาระในการดูแลคนป่วย และจัดการกับศพของญาติมิตร ในเวลานั้น วัดสระเกศ เป็นศูนย์รวมของแร้งจำนวนนับพัน
โรคห่าเวียนมาในทุกฤดูแล้งและหายไปในฤดูฝนเช่นนี้ทุกปี จะในปี พ.ศ. 2392 อหิวาต์ก็ระบาดหนักอีกครั้งหนึ่ง ครั้งนี้ เกิดขึ้นที่ปีนังก่อน แล้วแพร่ระบาดมาจนถึงกรุงเทพฯ เรียกกันว่า "ห่าลงปีระกา" ในระยะเวลาช่วง 1 เดือน ที่เริ่มระบาดมีผู้เสียชีวิตถึง 15,000 - 20,000 คน และตลอดฤดู ตายถึง 40,000 คน เจ้าฟ้ามงกุฏฯ คือ รัชกาลที่ 4 ซึ่งขณะนั้นดำรงเพศบรรพชิต เป็นพระราชาคณะ ได้ทรงบัญชาให้วัดสามวัด คือ วัดสระเกศ วัดบางลำพู (วัดสังเวชวิศยาราม) และวัดตีนเลน (วัดเชิงเลน หรือวัดบพิตรพิมุข) เป็นสถานที่สำหรับเผาศพ มีศพที่นำมาเผาสูงสุด ถึงวันละ 696 ศพ แต่กระนั้น ศพที่เผาไม่ทัน ก็ถูกกองสุมกันอยู่ตามวัด โดยเฉพาะวัดสระเกศ มีศพส่งไปไว้มากที่สุด ทำให้ฝูงแร้งแห่งไปลงทึ้งกินซากศพ ตามลานวัด บนต้นไม้ บนกำแพง และหลังคากุฏิเต็มไปด้วยแร้ง แม้เจ้าหน้าที่จะถือไม้คอยไล่ก็ไม่อาจกั้นฝูงแร้ง ที่จ้องเข้ามารุมทึ้งซากศพอย่างหิวกระจายได้ และจิกกินซากศพ จนเห็นกระดูกขาวโพลน พฤติกรรมของ "แร้งวัดสระเกศ" ที่น่าสยดสยองจึงเป็นที่กล่าวขวัญกันไปทั่ว
ลำดับเจ้าอาวาส

ลำดับเจ้าอาวาส และผู้รักษาการแทนเจ้าอาวาสวัดสระเกศราชวรมหาวิหาร เท่าที่พบข้อมูล
| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ | หมายเหตุ |
| 1 | สมเด็จพระพนรัตน (อาจ) | ราวสมัยรัชกาลที่ 1 | พ.ศ. 2362 | เจ้าอาวาส, ย้ายไปเป็นอธิบดีสงฆ์วัดมหาธาตุยุวราชรังสฤษฎิ์ราชวรมหาวิหาร |
| 2 | สมเด็จพระพนรัตน (ด่อน) | พ.ศ. 2362 | พ.ศ. 2365 | เจ้าอาวาส, ย้ายไปเป็นอธิบดีสงฆ์วัดมหาธาตุยุวราชรังสฤษฎิ์ราชวรมหาวิหาร |
| 3 | สมเด็จพระพุฒาจารย์ (สน) | พ.ศ. 2365 | ราวสมัยรัชกาลที่ 4 | เจ้าอาวาส |
| 4 | พระบวรวิชา (เขียน) | ราวสมัยรัชกาลที่ 4 | ราวสมัยรัชกาลที่ 4 | พระราชาคณะฝ่ายวิปัสสนาธุระ  ครองพระอารามพร้อมกับ พระราชาคณะฝ่ายคันถธุระ |
| 4 | พระธรรมทานาจารย์ (พึ่ง) | ราวสมัยรัชกาลที่ 4 | ราวสมัยรัชกาลที่ 4 | พระราชาคณะฝ่ายวิปัสสนาธุระ  ครองพระอารามพร้อมกับ พระราชาคณะฝ่ายคันถธุระ |
| 5 | พระวินยานุกูลเถระ (ศรี) | ราวสมัยรัชกาลที่ 5 | ราวสมัยรัชกาลที่ 5 | พระราชาคณะฝ่ายวิปัสสนาธุระ ครองพระอารามพร้อมกับ พระราชาคณะฝ่ายคันถธุระ |
| 5 | พระธรรมทานาจารย์ (ภู่) | ราวสมัยรัชกาลที่ 5 | ราวสมัยรัชกาลที่ 5 | พระราชาคณะฝ่ายวิปัสสนาธุระ ครองพระอารามพร้อมกับ พระราชาคณะฝ่ายคันถธุระ |
| 6 | พระธรรมทานาจารย์ (จุ่น) | ราวสมัยรัชกาลที่ 5 | ราวสมัยรัชกาลที่ 5 | พระราชาคณะฝ่ายคันถธุระ  ครองพระอารามพร้อมกับ พระราชาคณะฝ่ายวิปัสสนาธุระ |
| 6 | พระวินยานุกูลเถระ (ยา) | ราวสมัยรัชกาลที่ 5 | ราวสมัยรัชกาลที่ 5 | พระราชาคณะฝ่ายคันถธุระ  ครองพระอารามพร้อมกับ พระราชาคณะฝ่ายวิปัสสนาธุระ |
| 7 | พระวินยานุกูลเถระ (เม่น พฺรหฺมสโร) | ราวสมัยรัชกาลที่ 5 | พ.ศ. 2456 | พระราชาคณะฝ่ายวิปัสสนาธุระ ครองพระอารามพร้อมกับ พระราชาคณะฝ่ายคันถธุระ, พระวินยานุกูลเถระต่อมาเป็นพระธรรมกิตติ เจ้าอาวาสวัดสังเวชวิศยารามวรวิหาร |
| 7 | พระธรรมทานาจารย์ (หรุ่น) | ราวสมัยรัชกาลที่ 5 | ไม่พบข้อมูล | พระราชาคณะฝ่ายวิปัสสนาธุระ ครองพระอารามพร้อมกับ พระราชาคณะฝ่ายคันถธุระ, พระวินยานุกูลเถระต่อมาเป็นพระธรรมกิตติ เจ้าอาวาสวัดสังเวชวิศยารามวรวิหาร |
| 8 | พระธรรมปิฎก (น่วม จนฺทสุวณฺโณ) | พ.ศ. 2456 | พ.ศ. 2467 | เจ้าอาวาส, มรณภาพ |
| 9 | สมเด็จพระอริยวงศาคตญาณ (อยู่ ญาโณทโย) | พ.ศ. 2467 | พ.ศ. 2508 | เจ้าอาวาส, สิ้นพระชนม์ |
| 10 | พระธรรมเจดีย์ (เทียบ ธมฺมธโร) | พ.ศ. 2508 | พ.ศ. 2508 | ผู้รักษาการแทนเจ้าอาวาส |
| 10 | พระธรรมเจดีย์ (เทียบ ธมฺมธโร) | พ.ศ. 2509 | พ.ศ. 2513 | เจ้าอาวาส, มรณภาพ |
| 11 | สมเด็จพระพุฒาจารย์ (เกี่ยว อุปเสโณ) | พ.ศ. 2513 | พ.ศ. 2514 | ผู้รักษาการแทนเจ้าอาวาส |
| 11 | สมเด็จพระพุฒาจารย์ (เกี่ยว อุปเสโณ) | พ.ศ. 2514 | พ.ศ. 2556 | เจ้าอาวาส, มรณภาพ |
| 12 | พระพรหมสุธี (เสนาะ ปญฺญาวชิโร) | พ.ศ. 2556 | พ.ศ. 2556 | ผู้รักษาการแทนเจ้าอาวาส |
| 12 | พระพรหมสุธี (เสนาะ ปญฺญาวชิโร) | พ.ศ. 2556 | พ.ศ. 2558 | เจ้าอาวาส, ปลดจากตำแหน่ง |
| 13 | พระพรหมสิทธิ (ธงชัย สุขญาโณ) | พ.ศ. 2558 | พ.ศ. 2558 | ผู้รักษาการแทนเจ้าอาวาส |
| 13 | พระพรหมสิทธิ (ธงชัย สุขญาโณ) | พ.ศ. 2558 | พ.ศ. 2561 | เจ้าอาวาส (สมัยที่ 1), ปลดจากตำแหน่ง |
| ว่าง | พระเทพรัตนมุนี (สุรชัย สุรชโย) | พ.ศ. 2561 | พ.ศ. 2565 | ผู้รักษาการแทนเจ้าอาวาส |
| 14 | พระธรรมโพธิมงคล (สมควร ปิยสีโล) | พ.ศ. 2565 | พ.ศ. 2567 | เจ้าอาวาส, ย้ายไปเป็นเจ้าอาวาสวัดนิมมานรดี |
| 15 | พระพรหมสิทธิ (ธงชัย สุขญาโณ) | พ.ศ. 2567 | - | เจ้าอาวาส (สมัยที่ 2), ปัจจุบัน |
แหล่งข้อมูลอื่น

เว็บไซต์อย่างเป็นทางการ
วัดสระเกศราชวรมหาวิหาร (ทำเนียบวัดไทย)
ภาพพาโนรามา 360 องศาของ วัดสระเกศ
ภาพถ่ายทางอากาศของ วัดสระเกศราชวรมหาวิหาร
แผนที่และภาพถ่ายทางอากาศของ วัดสระเกศราชวรมหาวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′13″N 100°30′30″E﻿ / ﻿13.753475°N 100.50838°E﻿ / 13.753475; 100.50838
| ด ค กไหว้พระ 9 วัด กรุงเทพมหานคร |
| --- | --- | --- |
| ฝั่งพระนคร |  วัดชนะสงครามราชวรมหาวิหาร  ศาลเจ้าพ่อเสือ (เสาชิงช้า)  ศาลหลักเมืองกรุงเทพมหานคร  วัดสุทัศนเทพวรารามราชวรมหาวิหาร  วัดพระเชตุพนวิมลมังคลารามราชวรมหาวิหาร  วัดพระศรีรัตนศาสดาราม  วัดราชนัดดารามวรวิหาร (ในบางตำรา)  |  |
| ฝั่งธนบุรี |  วัดระฆังโฆสิตารามวรมหาวิหาร  วัดอรุณราชวรารามราชวรมหาวิหาร  วัดกัลยาณมิตรวรมหาวิหาร  |  |
พระประธานในพระอุโบสถ
พระอุโบสถวัดสระเกศ
พระบรมบรรพต ปูชนียสถานที่สำคัญของวัด
รูปปั้นแร้งวัดสระเกศเพื่อระลึกถึงเหตุการณ์โรคห่าระบาดเมื่อต้นกรุงรัตนโกสินทร์
เมรุปูนวัดสระเกศ
จุดผ่านแดนถาวรสะพานมิตรภาพแม่น้ำเหือง

|  จุดผ่านแดนถาวรสะพานมิตรภาพ แม่น้ำเหืองไทย–ลาว ด่านพรมแดนบ้านนากระเซ็ง |
| --- | --- |
thพื้นที่พรมแดนไทย (ล่าง) และลาว (บน)
ที่ตั้ง
ประเทศ:  ไทย,  ลาว
ที่ตั้ง:   อำเภอท่าลี่ จังหวัดเลย  ฝั่งไทย  ทล.2480,  ทล.2195 กม.ที่ 55+907  ฝั่งลาว  ถนนหมายเลข 4 
พิกัด: 17°41′21″N 101°23′37″E﻿ / ﻿17.6893°N 101.3936°E﻿ / 17.6893; 101.3936
รายละเอียด
เปิดทำการ: พ.ศ. 2546
ดำเนินการโดย:  • กรมศุลกากร
ประเภท: จุดผ่านแดนถาวร
จุดผ่านแดนถาวรสะพานมิตรภาพแม่น้ำเหืองไทย–ลาว หรือ ด่านพรมแดนบ้านนากระเซ็ง ตั้งอยู่ในอำเภอท่าลี่ จังหวัดเลย เป็นด่านพรมแดนไทย-ลาว เพื่อเชื่อมต่อเส้นทางกับทางหลวงหมายเลข 4 Route 4 (Laos)  ของประเทศลาว ในแขวงไชยบุรี ซึ่งสามารถเดินทางไปยังเมืองเมืองแก่นท้าวและเมืองหลวงพระบาง อีกทั้งยังเป็นประตูไปสู่เมืองต่าง ๆ เพื่อการค้าและท่องเที่ยวทั้งในลาว ต่อไปยังเวียดนามและจีน